
Da li je dopušteno spavanje na stomaku?


* 
* 
* 
* 
* 
* 
* 

 
Da li je dopušteno spavanje na stomaku?

Spavanje na stomaku je zabranjeno. Ebu Hurejre, radijallahu anhu, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, vidio nekog čovjeka da se izležava na stomaku, pa je rekao: *“Allah ne voli takvo ležanje!”* (Tirmizi, Ahmed i Ibn Ebu Šejbe, 5/339. Imam Hakim, Ahmed Šakir i šejh Albani predanje smatraju ispravnim, a šejh Benna dobrim. Vidjeti: *El-Fethur-rebbani*, 14/245, 19/62, *El-Musned*, 8/136, i *Sahihul-džamia*, 1/451.)


Jednog je dana Kajs Gaffari ležao u Resulullahovoj, ﷺ, džamiji na stomaku. Pored njega je prošao Poslanik, ﷺ, gurnuo ga nogom i rekao: *“Allah mrzi takvo ležanje!”* (Ebu Davud, Ahmed i Taberani, 8/329. Imam Nevevi predanje smatra vjerodostojnim. Vidjeti: *El-Medžmu*, 4/400, i *Sahihut-tergib*, 3/188.) U jednoj drugoj verziji stoji: *“Tako se izležavaju stanovnici Vatre.”* (Ibn Madže, Ahmed i Ibn Ebu Asim, u djelu *El-Ahadu vel-mesani*, 2/255, sa slabim lancem prenosilaca.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


